Sulu salynas

Sulu salynas – ~400 salų grandinė pietvakarių Filipinuose, tarp Borneo ir Mindanao salų. Skiria Sulu ir Sulavesio jūras. Plotas 2700 km², didžiausios salos: Holo, Tavitavi, Basilanas. Būdingos aukštumos ir žemi kalnai iki 790 m aukščio. Auga drėgnieji tropiniai miškai. Auginami ryžiai, kukurūzai, kokospalmės. Žvejyba. ~1 mln. gyventojų (tausugai, samalai, badžau, jakanai ir kt.).

Istorija 

Sulu salynas nuo seniausių laikų iki pat XIX a. pabaigos buvo politiškai atskiras vienetas. Nuo XV a. čia klestėjo Sulu sultonatas su sostine Džolo, svarbiu prekybos centru visame Malajų salyne. Tik XIX a. pabaigoje jis buvo prijungtas prie Filipinų, nors vietinė sultonų dinastija buvo išlaikyta.

Filipinų geografija